CELEX: 32006D0173
Language: fi
Date: 2006-02-13 00:00:00
Title: 2006/173/EY: Komission päätös, tehty  13 päivänä helmikuuta 2006 , muun muassa Intiasta peräisin olevan polyeteenitereftalaattikalvon tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä tehdyn päätöksen 2001/645/EY kumoamisesta

8.3.2006   
            
            
               FI
            
            
               Euroopan unionin virallinen lehti
            
            
               L 68/37
            
         
      KOMISSION PÄÄTÖS,
   
   tehty 13 päivänä helmikuuta 2006,
   muun muassa Intiasta peräisin olevan polyeteenitereftalaattikalvon tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä tehdyn päätöksen 2001/645/EY kumoamisesta
   (2006/173/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ”perusasetus”, ja erityisesti sen 8 ja 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   AIEMPI MENETTELY
   
               (1)
            
            
               Neuvosto otti asetuksella (EY) N:o 1676/2001 (2) käyttöön lopulliset polkumyyntitullit muun muassa Intiasta peräisin olevan polyeteenitereftalaattikalvon (PET-kalvon) tuonnissa. Toimenpiteet olivat Intiasta peräisin olevan polyeteenitereftalaattikalvon tuonnissa sovellettava 0–62,6 prosentin arvotulli.
            
         
               (2)
            
            
               Komissio hyväksyi 22 päivänä elokuuta 2001 tekemällään päätöksellä 2001/645/EY (3) seuraavien viiden intialaisen tuottajan tarjoamat sitoumukset: Ester Industries Limited, Flex Industries Limited, Garware Polyester Limited, MTZ Polyfilms Limited ja Polyplex Corporation Limited.
            
         
               (3)
            
            
               Marraskuun 22 päivänä 2003 komissio pani vireille asetuksen (EY) N:o 1676/2001 osittaisen välivaiheen tarkastelun (4), joka rajattiin koskemaan lopullisten polkumyynnin vastaisten toimenpiteiden muotoa. Kyseinen tutkimus on päätetty neuvoston asetuksella (EY) N:o 365/2006 (5), jolla muutetaan asetusta (EY) N:o 1676/2001.
            
         B.   SITOUMUSTEN HYVÄKSYNNÄN KUMOAMINEN
   
               (4)
            
            
               Asetuksen (EY) N:o 365/2006 johdanto-osan 22–25 kappaleessa esitetyn mukaisesti ja kaikkien asianomaisten osapuolten kuulemisen jälkeen voidaan todeta, että sitoumukset eivät nykyisessä muodossaan ole sopiva keino torjua polkumyynnin vahingollisia vaikutuksia, koska niihin liittyy sekä huomattavia valvonta- ja täytäntöönpano-ongelmia että kohtuuttomia riskejä. Tämän perusteella ja kyseisten sitoumusten niiden lausekkeiden mukaisesti, joilla komissio valtuutetaan kumoamaan sitoumusten hyväksyntä yksipuolisesti, komissio on päättänyt kumota sitoumuksille antamansa hyväksynnän.
            
         
               (5)
            
            
               Komissio ilmoitti Intian viranomaisille ja niille intialaisille vientiä harjoittaville tuottajille, joita asetus (EY) N:o 365/2006 koskee, että se aikoo kumota nykyisten sitoumusten hyväksynnän. Asianomaisille osapuolille annettiin tilaisuus esittää huomautuksia.
            
         
               (6)
            
            
               Kyseisiä huomautuksia käsitellään asetuksen (EY) N:o 365/2006 johdanto-osan 27–31 kappaleessa.
            
         C.   PÄÄTÖKSEN 2001/645/EY KUMOAMINEN
   
               (7)
            
            
               Edellä sanotun perusteella päätös 2001/645/EY, jolla hyväksytään Ester Industries Limitedin, Flex Industries Limitedin, Garware Polyester Limitedin, MTZ Polyfilms Limitedin ja Polyplex Corporation Limitedin tarjoamat sitoumukset, olisi kumottava.
            
         
               (8)
            
            
               Samanaikaisesti tämän päätöksen kanssa neuvosto on asetuksella (EY) N:o 366/2006 (6) ottanut käyttöön lopulliset polkumyyntitullit Intiasta peräisin olevan polyeteenitereftalaattikalvon (PET-kalvon) tuonnissa yhteisöön,
            
         ON PÄÄTTÄNYT SEURAAVAA:
   1 artikla
   Kumotaan päätös 2001/645/EY.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 13 päivänä helmikuuta 2006.
      
         
            Komission puolesta
         
         Peter MANDELSON
         
         
            Komission jäsen
         
      
   
   
      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).
   
      (2)  EYVL L 227, 23.8.2001, s. 1.
   
      (3)  EYVL L 227, 23.8.2001, s. 56.
   
      (4)  EUVL C 281, 22.11.2003, s. 4.
   
      (5)  Katso tämän virallisen lehden s. 1.
   
      (6)  Katso tämän virallisen lehden s. 6.